BILANȚUL MINISTRULUI APELOR ȘI PĂDURILOR IOAN DENEȘ

***Realizările din domeniile Ape, Păduri și Cinegetic***

***după șase luni de activitate a Cabinetului Viorica Dăncilă***

 **Introducere**

* Vă mulțumesc pentru amabilitatea cu care ați răspuns invitației noastre și pentru interesul arătat domeniilor aflate în coordonarea instituției noastre;
* Prezentarea de față nu este una exhaustivă, ci punctează cele mai importante realizări pe care specialiștii din Ministerul Apelor și Pădurilor(MAP), precum și cei ai Administrației Naționale ”Apele Române”(ANAR) și Regiei Naționale a Pădurilor-Romsilva(RNP), le-au avut în primele șase luni ale acestui an;
* Obiectivele noastre, prevăzute în Programul de guvernare al Cabinetului Viorica Dăncilă, au fost atinse sau se află în diferite etape de îndeplinire, în funcție de amplitudinea lor fizică, de costurile necesare punerii lor în operă, dar și de factorul climatic;
* Totodată, fiecare dintre noi poate constata că trăim momente de schimbări climato-meteorologice care ne pun în fața unor noi provocări și ne obligă să cheltuim resurse nu doar pentru dezvoltare, ci pentru reconstrucție și lucrări provizorii necesare protecției imediate a cetățenilor și bunurilor acestora;
* De departe, cele mai importante obiective ale noastre au fost, sunt și vor fi siguranța populației, protecția vieții și a bunurilor, precum și asigurarea elementelor necesare creșterii nivelului de trai;

În cele ce urmează, mă voi referi, pe scurt, la realizările din domeniile gestionate de Ministerul Apelor și Pădurilor, respectiv Ape, controlul integrat al poluării cu nutrienți, Păduri și Cinegetic.

**Domeniul Ape**

**Programul de prevenire a inundațiilor**, Semestrul I - 2018

* Comitetul Ministerial pentru Situații de Urgență(CMSU) a elaborat și aprobat Raportul privind starea tehnică și funcțională a construcțiilor hidrotehnice cu rol de apărare împotriva inundațiilor din perioada septembrie-noiembrie 2017, Raportul privind efectele inundațiilor produse în 2017 și Regulamentul privind gestionarea situațiilor de urgență generate de fenomene hidro-meteorologice periculoase având ca efect producerea de inundații, secetă hidrologică, incidente/accidente la construcții hidrotehnice, poluări accidentale pe cursurile de apă și poluări marine în zona costieră, conform prevederii HG 557/2016;
* S-au aprobat Planurile județene de apărare împotriva inundațiilor, fenomenelor meteorologice periculoase, accidentelor la construcții hidrotehnice și poluărilor accidentale și Planurile bazinale de apărare împotriva inundațiilor, ghețurilor, secetei hidrologice, accidentelor la construcții hidrotehnice și poluărilor accidentale, cu termen de valabilitate 2018-2021(excepție fac Teleorman și București-Ilfov, din Administrația Bazinală de Apă Argeș-Vedea, ale căror planuri sunt spre aprobare la județ și urmează să fie depuse la MAP);
* S-a lansat Programul de monitorizare a sistemelor de alarmare – WATMAN – etapa a II-a, finanțat prin POIM, la 11.04.2018.
* Permanent au loc acțiuni de verificare a modului de salubrizare a cursurilor de apă, precum și realizarea și întreținerea șanțurilor și rigolelor în localități, în vederea asigurării secțiunilor de scurgere a apelor mari.

**Programul de reducere a riscului la inundații**

**S-au finalizat în 2018**:

* 32,26 km amenajări de albie
* 27,72 km consolidări de mal
* 27,79 km de diguri

**Surse de finanțare**: - bugetul de stat

 - credite rambursabile BERD

 - fonduri proprii ANAR

**Lucrări de prevenire**, **de înlăturare a efectelor inundațiilor și de asigurare a surselor de apă**

* 161 obiective finanțate de la bugetul de stat pentru care s-au făcut plăți de 36.300.000 lei, adică 86,35% din bugetul aprobat pentru semestrul I 2018;
* 17 obiective de investiții finanțate din credit BDCE și cofinanțate de la bugetul de stat, pentru care s-au făcut plăți în valoare de 13.120.000 lei, reprezentând 93,71% din bugetul aprobat pentru semestrul I 2018;
* Obiective finanțate din surse proprii ANAR pentru care s-au făcut plăți în valoare de 25.057.000 lei.

**S-a pus în funcțiune Acumularea permanentă Mihoești/Alba, investiție în valoare de 73,8 mil. lei, dedicată Centenarului Marii Uniri**

* Acumularea are capacitatea de 9,9 mil.mc, o lungime a barajului la coronament de 215,50 m, iar îndiguirile contur ale cuvetei lacului, 1,04 km.

**Programul Operațional Infrastructură Mare(POIM) 2014-2020**

* **235.762.059 euro alocați pentru ”Promovarea adaptării la schimbările climatice, a prevenirii și a gestionării riscurilor ”**

 - Pentru *reducerea efectelor și a pagubelor asupra populației cauzate de fenomenele naturale asociate principalelor riscuri accentuate de schimbările climatice* au fost propuse pentru finanțare 49 proiecte de investiții, dar la prima evaluare au fost selectate 13.

 - În prezent, ele se află în procedura de achiziție a consultanței în vederea întocmirii studiilor de fezabilitate și a documentației, pentru aprobarea cererilor de finanțare. Acestea sunt:

* **ABA Someș-Tisa**

 - Mărirea gradului de siguranță a acumulării Colibița și amenajarea râului Bistrița, aval de acumulare, județul Bistrița-Năsăud, în valoare de 22.766.000 euro, fără TVA;

 - Creșterea capacității de atenuare a Acumulării Călinești și de tranzitare a debitelor de viitură până la frontiera cu Republica Ungară, județul Satu Mare, în valoare de 28.215.000 euro, fără TVA;

* **ABA Mureș**

 - Mărirea gradului de protecție împotriva inundațiilor în BH Mureș prin ridicarea clasei de importanță a infrastructurii existente de apărare, în valoare de 11.630.000 euro, fără TVA;

* **ABA Jiu**

 - Amenajarea complexă a râului Jiu în vederea apărării împotriva inundațiilor a municipiului Craiova, în valoare de 8.450.000 euro, fără TVA;

 - Amenajarea complexă a râurilor Jiul de Vest și Est în vederea apărării împotriva inundațiilor a localităților riverane - Punerea în siguranță a barajului Valea de Pești, județul Hunedoara, în valoare de 11.574.000 euro, fără TVA;

* **ABA Buzău-Ialomița**

 - Reducerea riscului la inundații în BH Ialomița, aval de acumularea Pucioasa - Componenta I BH Ialomița Superioară, în valoare de 10.810.000 euro, fără TVA;

 - Reducerea riscului la inundații în BH Ialomița, aval de acumularea Pucioasa - Componenta II BH Prahova, în valoare de 54.580.000 euro, fără TVA;

* **ABA Olt**

 - Amenajarea complexă a afluenților Oltului de pe ramura nordică a munților Făgăraș cu potențial de risc la inundații din viituri rapide, în valoare de 17.901.600 euro, fără TVA;

* **ABA Siret**

 - Managementul riscului la inundații în bazinul râului Suceava, județul Suceava, în valoare de 28.000.000 euro, fără TVA;

* **ABA Prut-Bârlad**

 - Reducerea riscului la inundații pentru municipiile Bârlad și Tecuci, în valoare de 4.800.000 euro, fără TVA;

 - Reconectarea, restaurarea luncii inundabile și remeandrarea cursului de apă Jijia, în valoare de 9.150.000 euro, fără TVA;

* **ABA Banat**

 - Amenajare râu Bârzava și afluenți pe sector Bocșa - Gătaia- Denta județul Caraș - Severin și Județul Timiș, în valoare de 10.245.000 euro, fără TVA;

* **ABA Dobrogea –Litoral**

 - Apărare complexă a localităților situate în Delta Dunării pentru minimizarea riscului inundațiilor asupra vieții, în valoare de 17.640.000 euro, fără TVA.

* **45.660.204 de euro, fără TVA**, au fost alocate în cadrul aceleiași etape de finanțare pentru trei obiective de investiții la care sunt întocmite și aprobate studiile de fezabilitate, în prezent lucrându-se la întocmirea documentelor necesare pentru susținerea aprobării cererilor de finanțare.

 Aceste obiective sunt:

* **ABA Crișuri**

 - Amenajarea râului Crișul Repede în vederea apărării împotriva inundațiilor a Municipiului Oradea și a localităților din aval, județul Bihor, în valoare de 6.506.130 euro, fără TVA;

***Stadiu:*** Lucrările vor începe peste două săptămâni

 - Amenajarea complexă a râului Crișul Negru în vederea apărării împotriva inundațiilor a localităților riverane pe cursul superior și mijlociu, în valoare de 25.524.662 euro, fără TVA;

* **ABA Dobrogea-Litoral**

 - Apărare împotriva inundațiilor a localității Babadag, județul Tulcea, în valoare de 13.529.412 euro, fără TVA;

* **3.560.650 euro, fără TVA**, au fost alocate în cadrul aceluiași program de finanțare, pentru două 2 obiective de investiții aferente POIM 2007-2015

 - Fazarea proiectului ”Lucrări pentru reducerea riscului la inundații în bazinul hidrografic Prut – Bârlad”, în valoare de 1.438.070 euro, fără TVA;

 - Fazarea proiectului ”Watman - Sistem informațional pentru managementul integrat al apelor - Etapa I”, în valoare de 2.122.580 euro, fără TVA.

* **752.000.000 euro, fără TVA, alocare pentru ”Reducerea eroziunii costiere Faza II (2014-2020), Etapele 1 și 2”**

În primul semestru al anului curent s-au realizat activități în cadrul procedurii de atribuire pentru următoarele contracte:

* proiectare-execuție Lot 1 - Protecția și reabilitarea Litoralului românesc în zona Stăvilarelor Edighiol și Periboina, în cadrul lucrărilor de prevenire, înlăturare a efectelor inundațiilor și asigurarea resurselor de apă, finanțate de la bugetul de stat, obiective în valoare de 16.517.000 lei, și s-au făcut plăți în valoare de 14.964.000 lei.
* în baza programului **Protecția și reabilitarea Litoralului românesc** s-au realizat activități pentru proiectare-execuție aferente Lotului 2 – zona Mamaia, Lotului 3 – zona Tomis(Cazinou), Lotului 4 –zona Agigea și Lotului 5 – zona Eforie;
* Pentru **Reducerea eroziunii costiere Faza II, Etapa 1+2** s-au desfășurat activități în vederea atribuirii serviciilor de asistență tehnică pentru supervizarea lucrărilor din cadrul proiectului, de consultanță în domeniul managementului execuției investiției, de publicitate și comunicare, de audit financiar și de achiziție echipamente de monitorizare a țărmului.

 **În prezent, este în pregătire diferența de 30 de proiecte propuse pentru finanțare prin POIM 2014-2020, pentru a suplimenta programul de finanțare conform supracontractării în procent de 200% față de valoarea alocată în Etapa 1.**

**Alimentarea cu apă a trei localități din Delta Dunării: Ceatalchioi, Pătlăgeanca și Periprava, proiect în valoare de 5,8 mil. euro**

* În iunie, au fost puse în funcțiune și transferate în administrarea primăriilor sisteme de alimentare cu apă a localităților Ceatalchioi, Pătlăgeanca și Periprava, investiții în valoare de 27.052.000 lei
* Cele trei obiective sunt ultimele din cadrul programului de investiții **„Alimentări cu apă a localităților Ceatalchioi, Partizani, Gorgova, Caraorman, Pătlăgeanca, Periprava, Tudor Vladimirescu, din Delta Dunării”.** Astfel, peste 1.000 de locuitori ai celor trei localități vor avea acces la apă curentă, într-o zonă izolată din Delta Dunării, pe brațul Chilia, la granița României cu Ucraina.

**Aceste obiective au fost dedicate Centenarului Marii Uniri.**

**Controlul Integrat al Poluării cu Nutrienţi**

**50 milioane euro, din care 48 milioane euro împrumut acordat de Banca Mondială, au fost alocate pentru constituirea unor platforme comunale de colectare și depozitare a gunoiului de grajd**

În primul semestru al anului curent, s-au realizat următoarele activități:

* Programul Competitiv de Finanțare(30 mil. euro) pentru platforme comunale de colectare și depozitare a gunoiului de grajd/sisteme de compostare s-au depus și evaluat 173 de Note Conceptuale, și din care s-au selectat 97 sub-proiecte:

- 92 investiții în platforme pentru colectarea și managementul gunoiului de grajd;

 - 4 stații de compostare;

 - 1 perdea forestieră.

* A fost lansat apelul pentru depunerea studiilor de fezabilitate până la 28.09.2018.

***Stadiul actual***: s-au depus deja 3 SF-uri, acestea fiind în proces de evaluare.

* A fost lansat apelul de sub-proiecte pentru echipamente asociate platformelor de colectare și management al gunoiului de grajd existente și funcționale.

***Stadiul actual***: s-au depus 11 aplicații, acestea fiind aflate în evaluare(0.95 mil euro)

* ”Înființare rețea de canalizare și stație de epurare în comuna Tîrgsoru Vechi, satele Tîrgșoru Vechi, Stăncești şi Zahanaua, judeţul Prahova” și contractul de supervizare pentru această investiție( valoare 2,2 mil. euro)

***Stadiul actual***: se afla în implementare.

***Termen***: 31.12.2018. ***Capacități*** :16 Km rețea + o stație de epurare.

* S-a realizat 80% din contractele pentru furnizarea de moriști hidrometrice pentru pentru întărirea capacității ANAR de monitorizare a cantității apelor (2,40 mil. euro);
* S-au contractat și s-au livrat gaz-cromatografe pentru ANAR (0,28 mil. euro);
* Se afla în procedură de achiziție pentru ANAR o instalație de foraj pentru piezometre, pentru extinderea rețelei de monitorizare a apelor subterane;
* Se află în procedură de licitație contractarea realizării Rețelei naționale de transfer de cunoștințe și asigurarea de sprijin pentru demonstrații desfășurate în cadrul fermelor, pentru a îmbunătăți respectarea, adoptarea și controlul codului de bune practici agricole pentru a reduce poluarea cu nutrienți (2,4 mil. euro);
* Se află în procedură de licitație contractarea serviciilor de consultanță pentru reactualizarea Codului de bune practici agricole și a Programelor de acțiune pentru reducerea poluarii cu nitrați (0,1 mil. euro);
* Se află în implementare(stadiu 30%) Contractul pentru Servicii de consultanță pentru identificarea de soluții sustenabile pentru operarea investițiilor realizate (0,2 mil euro);
* S-a contractat și se află în implementare contractul ”Servicii de consultanță pentru realizarea de anchete sociale pentru evaluarea impactului proiectului la începutul, la jumatatea și la finalul perioadei de implementare” (0,24 mil. euro).

**DOMENIUL Păduri**

**Strategia Forestieră Naţională 2018 -2027**

* În cadrul ***Programului de Protejare a Fondului Forestier Național***, la nivelul primului semestru al anului curent, s-a demarat procedura pentru achiziția serviciilor de evaluare adecvată de mediu pentru ***Strategia Forestieră Națională* (**a fost elaborat caietul de sarcini și s-a aprobat nota de fundamentare).

**Siguranţă, transparenţă și eficienţă în asigurarea trasabilităţii materialelor lemnoase**

* Cu scopul **reducerii tăierilor ilegale** s-a **dezvoltat *Sistemul Național Integrat******de Urmărire a Trasabilității Materialelor Lemnoase* (SUMAL)**, program a cărei arhitectură s-a realizat de către specialiștii Ministerului Apelor și Pădurilor și cei ai Serviciului Român de Telecomunicaţii Speciale (STS), în trimestrul I 2018.

**Dezvoltarea programului SUMAL**

* În vederea creşterii gradului de siguranţă în ceea ce priveşte buna administrare şi exploatare a pădurilor au fost create bazele unui nou sistem de urmărire a materialelor lemnoase (SUMAL) astfel încât să se poată urmări circulaţia materialelor lemnoase, din pădure și până în depozitele finale, cu un grad de precizie foarte mare.

**Dronă pentru monitorizarea fondului forestier naţional**

 Au fost finalizate procedurile de achiziţie în vederea dotării Direcţiei de Control din cadrul Ministerului Apelor şi Pădurilor cu o dronă şi două GPS-uri de ultimă generaţie. Achiziţia a fost necesară în vederea creşterii eficienţei activităţilor de monitorizare a fondului forestier naţional. Filmarea din dronă va permite identificarea terenurilor scoase ilegal din fondul forestier sau a suprafeţelor de pădure tăiate ilegal, precum şi monitorizarea lucrărilor de regenerare a pădurilor.

**“Scutul Pădurii” - cooperare în vederea protejării fondului forestier naţional**

* Au fost finalizate procedurile de consultare interinstituţională în vederea definitivării planului comun de acţiuni „Scutul Pădurii”.
* Planul presupune acţiuni comune de protejare a fondului forestier naţional în coordonarea unui grup de lucru format din reprezentanţi ai Ministerului Apelor şi Pădurilor, Ministerului Afacerilor Interne, Ministerului Mediului şi Agenţiei Naţionale de Administrare Fiscală.

**Analiză şi gestionare a informațiilor privind resursele forestiere ale României**

 A fost asigurată finanţarea necesară finalizării Ciclului 2 al Inventarului Forestier Naţional şi au fost demarate procedurile pentru continuarea programului cu Institutul Naţional de Cercetare şi Dezvoltare în Silvicultură „Marin Drăcea**”.**

**Programul se desfăşoară pe o perioadă de cinci ani, se va finaliza în acest an și are o valoarea de 26 milioane de lei din care 3,4 milioane lei au fost asiguraţi în anul 2018.**

**Grijă faţă de pădurea de mâine – 6.000 ha împădurite**

* În cadrul măsurii **Minim 6.000 de hectare împădurite** au fost realizate, în primele 6 luni ale anului, lucrări de împăduriri pe o suprafață de **6.518 ha** în fondul forestier proprietate publică a statului, proprietate publică a UAT și proprietate privată
* A fost împădurită o suprafață de peste 30 ha în cadrul **Programului “Pădurea Centenar”**, acțiune care va continua în toamnă.

**Acest obiectiv este dedicat Centenarului Marii Uniri**.

**23 de milioane de lei - sprijin financiar acordat proprietarilor de păduri aflate în ariile protejate**

* Compensarea proprietarilor de păduri pentru pierderile de venit în cazul pădurilor aflate în arii naturale protejate. În primele 6 luni s-au decontat de la bugetul de stat sume în valoare de 23.359.273 lei.

**691 de mii de lei – sumă alocată pentru paza terenurilor forestiere**

* **Asigurarea pazei terenurilor forestiere** pentru care în prezent nu este asigurată administrarea/serviciile silvice, inclusiv pentru terenurile forestiere la care nu se cunosc proprietarii. În primele 6 luni s-au decontat de la bugetul de stat sume în valoare de 691.344 lei pentru o suprafață de 35.282 ha.
* A fost modificată Hotărârea Guvernului 616/2015 pentru prelungirea termenelor de realizare a proiectelor incluse în acesta până în anul 2020. În această hotărâre de Guvern a fost inclus și Studiul pentru elaborarea **Strategiei naționale privind prevenirea și combaterea deșertificării și degradării terenurilor 2019-2030.**

**Susţinerea realizării de perdele forestiere**

* A fost modificată Legea 289/2002 privind perdelele forestiere de protecție, pentru facilitarea exproprierii terenurilor necesare realizării Sistemului național de perdele forerstiere de protecție.
* Au fost actualizate prin Ordonanța de urgență nr. 65/2018 amplasamentele necesare realizării perdelelor forestiere de protecție de-a lungul Autostrăzii A2, în urma realizării studiilor de fezabilitate.
* Au fost promovate trei proiecte de hotărâre de Guvern pentru exproprierea a 87,629 ha de terenuri pe care urmează să se realizeze perdele forestiere de protecție.

 **În primăvară s-au plantat perdele forestiere de protecție pe 8,2 ha de teren.**

**Codul silvic**

* + lemn de foc pentru populaţie
	+ lemn de lucru pentru industrie
	+ proceduri clare de urgentare a recoltării celor 2 milioane mc de produse accidentale blocate din 2017 în păduri
* Au fost făcute propuneri către Parlamentul României pentru modificarea și completarea Codului silvic, în vederea facilitării accesului la lemnul provenit din fondul forestier proprietate publică.

* Operaţionalizarea Codului silvic prin elaborarea legislaţiei subsecvente, după cum urmează:
	+ Ordin al ministrului apelor și pădurilor 766/2018 pentru aprobarea Normelor tehnice privind elaborarea amenajamentelor silvice, modificarea prevederilor acestora și schimbarea categoriei de folosință a terenurilor din fondul forestier și a Metodologiei și a Metodologiei privind aprobarea depășirii posibilității /posibilității anuale în vederea recoltării produselor accidentale I.
* Au fost reglementate următoarele aspecte privind simplificarea procedurilor de recoltare a produselor accidentale:
	+ situațiile pentru care se aprobă modificarea prevederilor stabilite pentru amenajamentul silvic;
	+ procedura de stabilire a compoziției de regenerare în situația în care arborii afectați de factori destabilizatori, biotici sau abiotici, dintr-un arboret sunt concentrați pe o suprafață mai mare de 0,5 ha;
	+ competența de aprobare a modificării amenajamentului silvic;
	+ partizile constituite din produse accidentale, care fac obiectul modificării prevederilor amenajamentului silvic pot fi autorizate spre exploatare în baza avizului favorabil al gărzii forestiere competente teritorial, comunicat ocolului silvic care asigură administrarea/ serviciile silvice în termen de maxim 20 de zile de la notificare.
	+ încadrarea prin amenajamentul silvic a pădurilor în grupe, subgrupe şi categorii funcţionale;
	+ procedura și documentația de schimbare a categoriei de folosință forestieră;
	+ procedura și documentația de schimbare a destinației terenurilor care au altă destinație, în cea forestieră
* Ordin al ministrului apelor și pădurilor 767/2018 privind aprobarea Procedurii de aprobare, modificare şi casare a actelor de punere în valoare pentru masa lemnoasă provenită din fondul forestier naţional şi din vegetaţia forestieră situată pe terenuri din afara fondului forestier naţional și a Procedurii privind punerea în valoare și recoltarea de masă lemnoasă din fondul forestier pentru care legea nu obligă la întocmirea amenajamentului silvic și din vegetația forestieră din afara fondului forestier.

**DOMENIUL CINEGETIC**

Pentru planificarea, organizarea, coordonarea şi gestionarea domeniului cinegetic au fost aprobate următoarele acte normative:

* + Ordinul ministrului(OM) 46/29.01.2018 pentru aprobarea Procedurii operaționale privind atribuirea dreptului de gestionare a faunei cinegetice;
	+ OM 146/20.02.2018 pentru modificarea Regulamentului privind autorizarea, organizarea și practicarea vânătorii aprobat prin OM al ministrului agriculturii și dezvoltării rurale 353/2008;
	+ OM 395/2018 pentru stabilirea caracteristicilor armelor de foc, a calibrelor acestora și a categoriilor de muniție care se pot folosi la vânătoare în România;
	+ OM 524/08.05.2018 privind modificarea anexei nr. 1 la OM al ministrului agriculturii, pădurilor și dezvoltării rurale 540/2009, pentru aprobarea modelului de proces-verbal de constatare a contravenţiilor şi aplicare a sancţiunilor în domeniul cinegetic, prevăzut de Legea vânătorii şi a protecţiei fondului cinegetic 407/2006;
	+ OM 540/15.05.2018 privind aprobarea cotelor de recoltă pentru unele specii de faună de interes cinegetic, la care vânătoarea este permisă, pentru perioada de vânătoare 15 mai 2018 – 14 mai 2019;
	+ OM 627/13.06.2018 pentru modificarea anexelor nr. 1-5 la OM al ministrului agriculturii, alimentaţiei și pădurilor nr. 193/2002 privind reactualizarea delimitării fondului cinegetic al României în fonduri cinegetice.
* A fost elaborat, aflându-se în procedură de avizare, proiectul de HG privind modalitatea de acordare a despăgubirilor prevăzute de Legea vânătorii și a protecției fondului cinegetic 407/2006, cu modificările și completările ulterioare;
* Au fost analizate documentațiile și au fost emise 21 avize necesare pentru cesiunea contractelor de gestionare a fondurilor cinegetice;
* Au fost analizate documentațiile și au fost emise 3 avize necesare înființării și funcționării complexurilor de vânătoare;
* Au fost analizate documentațiile și au fost emise 10 licențe pentru gestionarii fondurilor cinegetice;
* A fost elaborată documentația pentru atribuirea în gestiune pentru 12 fonduri cinegetice;
* Au fost inițiate procedurile pentru contestarea, conform prevederilor art. 6 alin. (6) din HG 1679/2008, a 120 decizii de aprobare a proceselor verbale de constatare și evaluare a pagubelor produse de speciile de faună de interes cinegetic;
* Au fost analizate 504 solicitări formulate de gestionarii fondurilor cinegetice pentru prelungirea valabilității contractelor de gestionare de la 10 ani la 16 ani, fiind emis acordul MAP pentru prelungirea a 1.595 contracte de gestionare.

În cadrul activității de control silvic și cinegetic au fost aprobate 11 rapoarte de control.

**Alte activități:**

* **Vizite de lucru întreprinse în peste 20 de județe ale țării**
	+ deplasare în zonele calamitate pentru a coordona echipele ANAR implicate în intervenții necesare consolidării sau refacerii lucrărilor hidrotehnice, pentru protecția populației și bunurilor acesteia;
	+ evaluarea în teren a distrugerilor produse de inundații, pentru a lua măsuri imediate de refacere a construcțiilor hidrotehnice avariate;
	+ întâlniri cu autoritățile locale județene și comunale, precum și cu silvicultorii, pentru a lua cunoștință de problemele cu care se confruntă pe domeniile de activitate aflate sub coordonarea MAP;
	+ conferințe de presă organizate la sediile prefecturilor sau consiliilor județene
	+ **Inițierea și coordonarea acțiunii de ecologizare a Lacului Izvorul Muntelui, în zona Barajului Bicaz și a viaductului Poiana Largului, operațiuni care au dus la colectarea a aproximativ 250 de tone de deșeuri plutitoare;**
* **Întâlniri de lucru cu parteneri externi, atât în țară cât și în străinătate, având în vedere angajamentele pe care România le are la nivel internațional, dar și pregătirea preluării Președinției Consiliului Uniunii Europene de către țara noastră, în 2019, pe domeniile aflate în responsabilitatea MAP.**

**Concluzii**

În primele șase luni, Ministerul Apelor și Pădurilor a îndeplinit în cea mai mare parte măsurile trecute în Programul de guvernare, dar totodată a fost profund implicat și în rezolvarea situațiilor neprevăzute apărute ca efect a calamităților naturale, manifestări violente ale naturii a căror cauză, potrivit specialiștilor, sunt schimbările climatice.